
PREDGOVOR PRE V ODIOC A 



Hvaljen neka je Allah, dzelle sanuh, Jedan i Jedini. 
Salavate i selame saljemo nasem Poslaniku i Allah- 
ovom odabraniku, Muhammedu, njegovoj casnoj poro- 
dici i svim plemenitim ashabima. 

Allah je poslao Muhammeda, sallallahu alejhi ve 
sellem, s uputom i vjerom istine kako bi je izdigao 
iznad ostalih vjera, makar ne bilo po volji nevjemicima. 
Poslao ga je, dzelle sanuh, na jasnoj uputi kako bi ljude 
izveo iz tmina na svjetlo; iz tmina sirka, novotarije i 
grijesenja na svjetlo tevhida, Sunneta i pokomosti. 

On, sallallahu alejhi ve sellem, pozivao je ljude, i 
danju i nocu, ka jasnom putu i plemenitom sunnetu, 
tako da nije ostavio dobro a da ih nije podstakao na 
njega, a, takoder, ni zlo a da ih nije upozorio na njega. 

Ebu Zerr el-Gifari, radijallahu anhu, rekao je: 
"Umro je Allahov Poslanik, sallallahu alejhi ve sellem, 
a nije ostavio ni pticu na nebesima, koja pokrece svoja 
krila, a da nam o njoj nije dao znanja. 1,1 



1 Ahmed, br. 21361; Ibn S'ad, Tabakatul-kubra, 2/354; Taberani, 
Mu'dzemul-kebiru, br. 1647 i drugi, a vjerodostojnom su je ocijenili 
Ibn Tejmijje, Hejsemi i Albani. (Vidi: Der'u tearudi-akli ven-nekl, 
4/298; Medzme'uz-zevaid, 8/472; Silsiletu ehadis sahiha, 4/302) 




Allahov Poslanik, sallallahu alejhi ve sellem, rekao 
je: "Ostavio sam vas na jasnome (bijelom) putu i 
uputi, cija noc je isto jasna kao i njegov dan. Nece s 
njega skrenuti osim onaj ko je propao. " 2 

Od smutnji i nedaca na koje nas je putem objave 
upozorio Allahov Poslanik, sallallahu alejhi ve sellem, 
jeste mn ostvo razmimoilazenja i podjela koje ce se 
desiti u ovom ummetu, nakon njegove, alejhis-selam, 
s mr ti. 

Irbad b. Sarije, radijallahu anhu, rekao je: "Odrzao 
nam je Poslanik, sallallahu alejhi ve sellem, govor od 
kojeg su srca zadrhtala i oci orosile suzama, pa smo 
rekli: 'Allahov Poslanice, kao da je ovo oprostajni 
govor pa nam nesto oporuci!' Poslanik, sallallahu 
alejhi ve sellem, rece: 'Savjetujem vas da budete 
bogobojazni prema Uzvisenom Allahu, poslusnost i 
pokornost, pa cak kada bi rob postao vas zapovjednik. 
Zaista, ko pozivi od vas, vidjet ce mnoga razilazenja. 
Zato vam oporucujem moj sunnet i sunnet mojih 
pravednih halifa nakon mene. Cvrsto se uzmite za to, i 
stisnite sa svojim kutnjacima. I upozoravam vas na 
novine u vjeri, jer svaka novina u vjeri je bid' at - 
novotarija, a svaka novotarija je zabluda. "' 3 



2 Ahmed, 4/126; Ibn Madze, br. 43. Ovo je dio hadisa Irbada b. 
Sarije, radijallahu anhu, koji ce odmah nakon njega biti spomenut. 

3 Ahmed, 4/126-127; Ebu Davud, br. 4607; Tirmizi, br. 2676; Ibn 
Madze, br. 44; Ibn Hibban, br. 5 i drugi. Hadis je sahih - 
vjerodostojan. Tako su rekli Tirmizi, Ebu Nu’ajm, Hakim, Ibn 

Svima je poznato da su podjele razlog nedoumice 
kod vecine ljudi. Radi nedostatka znanja o pravom putu 
nisu u stanju razluciti istinu od lazi, Sunnet od novo- 
tarije, uputu od zablude itd. Iz tog razloga Allahov Pos- 
lanik, sallallahu alejhi ve sellem, nakon sto je najavio 
razilazenja oporucio nam je - kako bi ostali na Pravom 
putu - da se cvrsto drzimo za Allahovu plemenitu Knji- 
gu i njegov, alejhis-selam, sunnet. 

Uzviseni nam kaze: 

"I doista, ovo je pravi put moj, pa se njega drzite i 
druge puteve ne slijedite, pa da vas odvoje od puta 
Njegova; - eto, to vam On nareduje, da biste bili bogo- 
bojazni. " (El-En'am, 153) 

Ibn Mes'ud, radijallahu anhu, rekao je: "Allahov 
Poslanik, sallallahu alejhi ve sellem, nacrtao je liniju 
rukom i rekao: 'Ovo je Allahov Pravi put!', zatim je 
povukao liniju s desne i lijeve strane i rekao: 'Ovo su 
drugi putevi, item a ni jedan od njih a da na njemu ne 
ceka sejtan i poziva u njega'. Nakon toga je proucio: 7 
doista, ovo je pravi put moj, pa se njega drzite i druge 
puteve ne slijedite, pa da vas odvoje od puta Nje- 
gova... "' 4 



Abdil-Berr, Begavi, Ibn Tejmijje, Zehebi, Ibn Redzeb i nrnogi 
drugi. (Vidi: Dzami'ul-ulumi vel-hikem, str. 486-487) 

4 Ahmed, br. 4142. Lanac prenosilaca je dobar. 




Allah, azze ve dzelle, rekao je: 

"... i zato ga slijedite - da biste na pravom putu 
bili!" (El-E'araf, 158) 

"A ako se u necemu ne slazete, obratite se Allahu i 
Poslaniku, ako vjerujete u Allaha i u onaj svijet; to 
vam je bolje i za vas rjesenje Ijepse. " (En-Nisa, 59) 

" Neka se pripaze oni koji postupaju suprotno na- 
redenju Njegovu, da ih iskusenje kakvo ne stigne ili 
da ih patnja bolna ne snade. " (En-Nur, 63) 

Dakle, cvrsto drzanje za Sunnet i uputu prvih gene- 
racija je lada spasa u vremenima smutnje i podjela. 
Onaj ko se u nju ukrca - od spasenih je, a onaj ko od- 
bije - neka ne krivi nikog drugog osim samog sebe. 

Jedan od istinskih boraca za obznanu pravog puta u 
nama skorije vrijeme bio je uvazeni sejh i alim Abdul- 
Aziz b. Abdullah b. Baz, rhm., koji je ulozio krajnje 
napore za pojasnjavanje ispravnog vjerovanja, a na tom 
putu bio je veoma brizljiv savjetnik svim muslimanima. 
U vezi s tim, napisao je mnogo korisnih djela, a medu 
njima je i djelo “El-Akidetus-sahiha / Ispravno vje- 
rovanje” koje je pred nama. 

Predstavlja nam zadovoljstvo da ovo kratko, ali izra- 
zito korisno, djelo ponudimo citalackoj populaciji bal- 
kanskih muslimana, u iskrenoj nadi da ce u njemu naci 
radost oka i smiraj duse. 

Savrsenstvo je dostojanstveno samo Uzvisenom 
Allahu, a manjkavost je osobina covjeka, pa onaj ko 
uoci neke manjkavosti, propuste ili greske, neka ne skr- 
tari da nam na to ukaze. "Ustrajavanje na greski je 
manjkavost, a povratak istini je vrlina. " 

Molim Allaha, dzelle sanuh, da ucini ovaj skromni 
trud iskrenim, radi Njegovog zadovoljstva i plemenitog 
Lica, te da njime okoristi muslimane. Amin! 



Amir I. Smajic 

Tuzla, 26. sa 'ban, 1435. h. god. 




ISPRAVNO VJEROVANJE 
I DJELA KOJA GA NARUSAVAJU 



U ime Allaha, Svemilosnog, Milostivog! 

Zahvala pripada samo Allahu, Jednom i Jedinom. 
Salavat i selam posljednjem Allahovom Poslaniku, 
njegovoj casnoj porodici, ashabima i svim iskrenim 
sljedbenicima poslije njih. 

S obzirom da je ispravno vjerovanje osnova Islama i 
temelj vjere, odlucio sam da to bude tematika ovog 
predavanja . 5 

Opce je poznato, na temelju serijatskih dokaza, iz 
Kur'ana i Sunneta, da se svako djelo i rijec smatra 
prihvatljivim i primljenim ako proizilaze iz ispravnog 



5 Osnova ove kratke poslanice "Ispravno vjerovanje" je predavanje 
kojeg je sejh, rhm., odrzao jednom prilikom. Nakon toga je 
prekucano i publikovano u casopisu "El-Buhusul-islamijje", i to u 
7. broju, koji je izdat za mjesec redzep, sa'ban, ramazan i sewal, 
1402. h. godine. Naknadno je poslanica uvrstena u opci opus svih 
sejhovih naucnih radova, poznatim pod imenom "Medzmu' fetava 
ve mekalat mutenewi'a". Ta naucna enciklopedija stampana je u 
vise od dvadeset tomova, a ovo kratko i poucno djelo, koje je pred 
nama, dobilo je pocast da bude prvi naucni rad u njoj. (Vidi: 
Medzmu'u fetava Ibn Baz, 1/13-27). 




vjerovanja. Medutim, ako je nase vjerovanje ne- 
ispravno, pa neispravna su i sva djela i rijeci koja se 
temelje na njemu, bas kao sto Uzviseni kaze: 

"A onaj ko zanijece vjerovanje - upropastena ce 
mu biti djela njegova i on ce, na onom svijetu, biti 
medu propalima. "(El-Ma'ide, 5) 

"A tebi, i onima prije tebe, objavljeno je: 'Ako 
budes sirk ucinio, tvoja djela ce sigurno propasti, a ti 
ces uistinu izgubljen biti. (Ez-Zumer, 65) 

Mnogo je ajeta u ovom kontekstu. 

Allahova jasna Knjiga i sunnet Njegovog pleme- 
nitog Poslanika, sallallahu alejhi ve sellem, ukazuju 
nam da se ispravno vjerovanje sazima u sest temeljnih 
nacela: 

1. ) amentu billahi - vjerovanje u Allaha, 

2. ) ve melaiketihi - vjerovanje u plemenite meleke, 

3. ) ve kutubihi - vjerovanje u Allahove knjige, 

4. ) ve rusulihi - vjerovanje u poslanike, 

5. ) vel-jeumil-ahiri - vjerovanje u Sudnji dan, 

6. ) ve bil-kaderi hajrihi ve serrihi - vjerovanje u 

Allahovu odredbu, bila ona dobra ili losa. 

Ovih sest nacela se smatra temeljima ispravnog aki- 
deta koji su objavljeni u Allahovoj plemenitoj Knjizi s 

kojom je Allah poslao poslanika Muhammeda, sal- 
lallahu alejhi ve sellem . 6 

Iz ovih sest nacela proizilazi obaveznost vjerovanja 
u sve ono sto nam je naredeno da vjerujemo od nepo- 
znatih i nevidljivih (gajb) stvari, te da vjerujemo u 
svaku Allahovu i Poslanikovu, sallallahu alejhi ve 
sellem, obavijest. 

U Allahovoj Knjizi i sunnetu Poslanika, sallallahu 
alejhi ve sellem, je mnostvo tekstova u kojima se 
spominje ovih sest nacela. Medu tim ajetima su rijeci 
Allaha, koji li od svakog nedostatka je cist: 

"Nije dobrocinstvo okretanje lica prema istoku i 
zapadu; vec dobrocinstvo je vjerovanje u Allaha, 
onaj svijet, nteleke, knjige, i vjerovjesnike,..."(El- 
Bekare, 177) 

"Poslanik vjeruje u ono sto mu objavljuje 
Gospodar njegov, i vjernici - svaki ponaosob vjeruje 
u Allaha, i meleke Njegove, i knjige Njegove, i posla- 
nike Njegove: 'Mi ne pravimo razliku medu njima. 

(El-Bekare, 185) 

"O pravovjernici, vjerujte u Allaha, i Poslanika 
Njegova, i u Knjigu koju je On Svome Poslaniku 
spustio, i u Knjigu koju je spustio prije. A onaj ko ne 
bude vjerovao u Allaha, i u meleke Njegove, i u knjige 



6 Svaki musliman duzan je vjerovati i priznavati sva ova nacela. 
Onaj ko ih ne priznaje, ili ih opcenito zanegira, ili porekne jedan od 
njih, nije musliman. U vezi s tim islamski ucenjaci su jednoglasni. 




